FI Euroopan unionin virallinen lehti L 147/3

KOMISSION ASETUS (EU) 2015/896,

annettu 11 päivänä kesäkuuta 2015,

Euroopan parlamentin ja neuvoston asetuksen (EY) N:o 396/2005 liitteen IV muuttamisesta siltä osin kuin on kyse Trichoderma polysporum kannan IMI 206039, Trichoderma asperellum (aiemmin T. harzianum) kantojen ICC012, T25 ja TV1, Trichoderma atroviride (aiemmin T. harzianum) kantojen IMI 206040 ja T11, Trichoderma harzianum kantojen T-22 ja ITEM 908, Trichoderma gamsii (aiemmin T. viride) kannan ICC080, Trichoderma asperellum (kannan T34), Trichoderma atroviride kannan I-1237, geraniolin, tymolin, sakkaroosin, rautasulfaatin (rauta-III-sulfaatin), ferrosulfaatin (rauta-II-sulfaatin) ja foolihapon jäämien enimmäismääristä tietyissä tuotteissa tai niiden pinnalla

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 5 artiklan 1 kohdan,

sekä katsoo seuraavaa:

(1) Trichoderma polysporum kannalle IMI 206039, Trichoderma asperellum (aiemmin T. harzianum) kannoille ICC012, T25 ja TV1, Trichoderma atroviride (aiemmin T. harzianum) kannoille IMI 206040 ja T11, Trichoderma harzianum kannoille T-22 ja ITEM 908, Trichoderma gamsii (aiemmin T. viride) kannalle ICC080, Trichoderma asperellum (kannalle T34), Trichoderma atroviride kannalle I-1237, sakkaroosille, geraniolille ja tymolille ei ole asetettu erityisiä jäämien enimmäismääriä eikä niitä ole sisällytetty asetuksen (EY) N:o 396/2005 liitteeseen IV, joten niihin sovelletaan kyseisen asetuksen 18 artiklan 1 kohdan b alakohdassa vahvistettua oletusarvoa 0,01 mg/kg. Rautasulfaatti (rauta-III-sulfaatti), ferrosulfaatti (rauta-II-sulfaatti) ja foolihappo on sisällytetty asetuksen (EY) N:o 396/2005 liitteeseen IV.

(2) Euroopan elintarviketurvallisuusviranomainen, jäljempänä ’elintarviketurvallisuusviranomainen’, ei pystynyt tekemään päätelmää kuluttajien ravinnon välityksellä tapahtuvaa altistumista koskevasta riskinarvioinnista Trichoderma polysporum kannan IMI 206039 (2), Trichoderma asperellum (aiemmin T. harzianum) kantojen ICC012, T25 ja TV1 (3), Trichoderma atroviride (aiemmin T. harzianum) kantojen IMI 206040 ja T11 (4), Trichoderma harzianum kantojen T-22 ja ITEM 908 (5), Trichoderma gamsii (aiemmin T. viride) kannan ICC080 (6), Trichoderma asperellum (kannan T34) (7) ja Trichoderma atroviride kannan I-1237 (8) osalta, koska kaikkia tietoja ei ollut saatavilla ja koska oli tarpeen, että riskinhallinnasta vastaavat tahot käsittelevät vielä asiaa. Lisäkäsittelyn tulokset esitetään kyseisiä aineita koskevissa tarkastelukertomuksissa (9), joissa todetaan, että kyseiset aineet eivät ole patogeenisiä ihmisille eikä niiden odoteta tuottavan ihmisten terveyden kannalta merkittäviä myrkkyjä. Näiden päätelmien perusteella komissio katsoo, että kyseisten aineiden sisällyttäminen asetuksen (EY) N:o 396/2005 liitteeseen IV on aiheellista.

(3) Elintarviketurvallisuusviranomainen ei pystynyt tekemään tymolin (10) osalta päätelmää kuluttajien ravinnon välityksellä tapahtuvaa altistumista koskevasta riskinarvioinnista, koska kaikkia tietoja ei ollut saatavilla ja koska aine hyväksyttiin komission täytäntöönpanoasetuksen (EU) N:o 568/2013 (11) mukaisesti sillä edellytyksellä, että hakija toimittaa vahvistavia tietoja. Tymolia esiintyy luontaisesti kasveissa. Sen vuoksi on aiheellista sisällyttää kyseinen aine asetuksen (EY) N:o 396/2005 liitteeseen IV väliaikaisesti siihen asti, kunnes elintarviketurvallisuusviranomainen on antanut perustellun lausunnon 12 artiklan 1 kohdan mukaisesti.

(4) Elintarviketurvallisuusviranomainen ei pystynyt tekemään geraniolin (12) osalta päätelmää kuluttajien ravinnon välityksellä tapahtuvaa altistumista koskevasta riskinarvioinnista, koska kaikkia tietoja ei ollut saatavilla ja koska aine hyväksyttiin komission täytäntöönpanoasetuksen (EU) N:o 570/2013 (13) mukaisesti sillä edellytyksellä, että hakija toimittaa vahvistavia tietoja. Geraniolia esiintyy luontaisesti kasveissa. Sen vuoksi on aiheellista sisällyttää kyseinen aine asetuksen (EY) N:o 396/2005 liitteeseen IV väliaikaisesti siihen asti, kunnes elintarviketurvallisuusviranomainen on antanut perustellun lausunnon 12 artiklan 1 kohdan mukaisesti.

(5) Sakkaroosi on hyväksytty perusaineena Euroopan parlamentin ja neuvoston asetuksen (EY) N:o 1107/2009 (14) mukaisesti. Komission täytäntöönpanoasetuksen (EU) N:o 916/2014 (15) huomioon ottaen komissio katsoo, että tämän aineen sisällyttäminen asetuksen (EY) N:o 396/2005 liitteeseen IV on aiheellista.

(6) Rautasulfaatti (rauta-III-sulfaatti) ei ole asetuksen (EY) N:o 1107/2009 mukainen tehoaine. Näin ollen kyseinen aine ei kuulu asetuksen (EY) N:o 396/2005 soveltamisalaan. Tämän vuoksi on aiheellista poistaa kyseinen aine asetuksen (EY) N:o 396/2005 liitteestä IV.

(7) Komission päätöksessä 2007/442/EY (16) säädetään, että foolihappoa ei sisällytetä neuvoston direktiivin 91/414/ETY (17) liitteeseen I. Koska asetuksen (EY) N:o 396/2005 12 artiklaa ei näin ollen sovelleta foolihappoon, on aiheellista poistaa foolihappoa koskevan kohdan jälkeinen alaviite 1, jossa viitataan tähän säännökseen.

(8) Ferrosulfaatti (rauta-II-sulfaatti) ja foolihappo ovat Euroopan parlamentin ja neuvoston direktiivin 2002/46/EY (18) mukaisia ravintolisiä. Muut liitteessä IV luetellut aineet ovat elintarvikelisäaineita tai aromiaineita. Näin ollen on aiheellista muuttaa alaviitteen 2 sanamuotoa, jotta voidaan viitata laajemmin muuhun erityiseen elintarvikkeita ja rehuja koskevaan lainsäädäntöön.

(9) Elintarviketurvallisuusviranomaisen päätelmän perusteella ja tarkasteltavana olevan asian kannalta merkitykselliset tekijät huomioon ottaen aiheelliset muutokset jäämien enimmäismääriin ovat asetuksen (EY) N:o 396/2005 5 artiklan 1 kohdan ja 14 artiklan 2 kohdan vaatimusten mukaiset.

(10) Sen vuoksi asetusta (EY) N:o 396/2005 olisi muutettava.

(11) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Muutetaan asetuksen (EY) N:o 396/2005 IV liite tämän asetuksen liitteen mukaisesti.

2 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä kesäkuuta 2015. Komission puolesta Puheenjohtaja Jean-Claude JUNCKER

(1) EUVL L 70, 16.3.2005, s. 1.

(2) Euroopan elintarviketurvallisuusviranomainen; Conclusion on the peer review of the pesticide risk assessment of the active substance Trichoderma polysporum strain IMI 206039. EFSA Journal 2013;11(1):3035. [38 pp.] doi:10.2903/j.efsa.2013.3035.

(3) Euroopan elintarviketurvallisuusviranomainen; Conclusion on the peer review of the pesticide risk assessment of the active substance Trichoderma asperellum strains ICC012, T25 and TV1. EFSA Journal 2013;11(1):3036. [61 pp.] doi:10.2903/j.efsa.2013.3036.

(4) Euroopan elintarviketurvallisuusviranomainen; Conclusion on the peer review of the pesticide risk assessment of the active substance Trichoderma atroviride strains IMI-206040 and T11. EFSA Journal 2013;11(1):3056. [59 pp.] doi:10.2903/j.efsa.2013.3056.

(5) Euroopan elintarviketurvallisuusviranomainen, 2013: Conclusion on the peer review of the pesticide risk assessment of the active substance Trichoderma harzianum Rifai strains T-22 and ITEM-908. EFSA Journal 2013;11(10):3055, [47 pp.], doi:10.2903/j.efsa.2013.3055.

(6) Euroopan elintarviketurvallisuusviranomainen; Conclusion on the peer review of the pesticide risk assessment of the active substance Trichoderma gamsii ICC080. EFSA Journal 2013;11(1):3062. [29 pp.] doi:10.2903/j.efsa.2013.3062.

(7) Euroopan elintarviketurvallisuusviranomainen; Conclusion on the peer review of the pesticide risk assessment of the active substance Trichoderma asperellum strain T34. EFSA Journal 2012;10(5):2666. [37 pp.] doi:10.2903/j.efsa.2012.2666.

(8) Euroopan elintarviketurvallisuusviranomainen; Conclusion on the peer review of the pesticide risk assessment of the active substance [Trichoderma atroviride strain I-1237.]. EFSA Journal 2012;10(10):2706. [33 pp.] doi:10.2903/j.efsa.2012.2706.

(9)

— Tehoaineen Trichoderma polysporum IMI 206039 tarkastelukertomus. Viimeistelty elintarvikeketjua ja eläinten terveyttä käsittelevän pysyvän komitean kokouksessa 11. heinäkuuta 2008 tehoaineen Trichoderma polysporum IMI 206039 sisällyttämiseksi direktiivin 91/414/ETY liitteeseen I. SANCO/1867/08 – rev. 6, 11.7.2014.

— Tehoaineen Trichoderma asperellum (aiemmin T. harzianum) ICC012 tarkastelukertomus. Viimeistelty elintarvikeketjua ja eläinten terveyttä käsittelevän pysyvän komitean kokouksessa 11. heinäkuuta 2008 tehoaineen Trichoderma asperellum (aiemmin T. harzianum) ICC012 sisällyttämiseksi direktiivin 91/414/ETY liitteeseen I. SANCO/1842/08 – rev. 5, 11.7.2014.

— Tehoaineiden Trichoderma gamsii ICC080 (aiemmin Trichoderma viride kanta ICC080), Trichoderma asperellum T25* (aiemmin Trichoderma viride kanta T-25) ja Trichoderma asperellum TV1 (aiemmin Trichoderma viride kanta TV1) tarkastelukertomus. Viimeistelty elintarvikeketjua ja eläinten terveyttä käsittelevän pysyvän komitean kokouksessa 11. heinäkuuta 2008 tehoaineiden Trichoderma gamsii ICC080 (aiemmin Trichoderma viride kanta ICC080), Trichoderma asperellum T25* (aiemmin Trichoderma viride kanta T-25) ja Trichoderma asperellum TV1 (aiemmin Trichoderma viride kanta TV1) sisällyttämiseksi direktiivin 91/414/ETY liitteeseen I. SANCO/1868/08 – rev. 6, 11.7.2014.

— Tehoaineen Trichoderma atroviride IMI 206040 (aiemmin T. harzianum IMI 206040) tarkastelukertomus. Viimeistelty elintarvikeketjua ja eläinten terveyttä käsittelevän pysyvän komitean kokouksessa 11. heinäkuuta 2008 tehoaineen Trichoderma atroviride IMI 206040 (aiemmin T. harzianum IMI 206040) sisällyttämiseksi direktiivin 91/414/ETY liitteeseen I. SANCO/1866/08 – rev. 6, 11.7.2014.

— Tehoaineen Trichoderma atroviride (aiemmin T. harzianum) T-11 tarkastelukertomus. Viimeistelty elintarvikeketjua ja eläinten terveyttä käsittelevän pysyvän komitean kokouksessa 11. heinäkuuta 2008 tehoaineen Trichoderma atroviride (aiemmin T. harzianum) T-11 sisällyttämiseksi direktiivin 91/414/ETY liitteeseen I. SANCO/1841/08 – rev. 6, 11.7.2014.

— Tehoaineen Trichoderma harzianum T-22 tarkastelukertomus. Viimeistelty elintarvikeketjua ja eläinten terveyttä käsittelevän pysyvän komitean kokouksessa 11. heinäkuuta 2008 tehoaineen Trichoderma harzianum T-22 sisällyttämiseksi direktiivin 91/414/ETY liitteeseen I. SANCO/1839/08 – rev. 5, 11.7.2014.

— Tehoaineen Trichoderma harzianum ITEM 908 tarkastelukertomus. Viimeistelty elintarvikeketjua ja eläinten terveyttä käsittelevän pysyvän komitean kokouksessa 11. heinäkuuta 2008 tehoaineen Trichoderma harzianum ITEM 908 sisällyttämiseksi direktiivin 91/414/ETY liitteeseen I. SANCO/1840/08 – rev. 6, 11.7.2014.

— Tehoaineen Trichoderma asperellum T34 tarkastelukertomus. Viimeistelty elintarvikeketjua ja eläinten terveyttä käsittelevän pysyvän komitean kokouksessa 20. marraskuuta 2012 tehoaineen Trichoderma asperellum T34 sisällyttämiseksi direktiivin 91/414/ETY liitteeseen I. SANCO/12614/2012 – rev. 4, 20.11.2012.

— Tehoaineen Trichoderma atroviride kanta I-1237 tarkastelukertomus. Viimeistelty elintarvikeketjua ja eläinten terveyttä käsittelevän pysyvän komitean kokouksessa 20. marraskuuta 2012 tehoaineen Trichoderma atroviride kanta I-1237 sisällyttämiseksi direktiivin 91/414/ETY liitteeseen I. SANCO/12620/2012 – rev. 4, 20.11.2012.

(10) Euroopan elintarviketurvallisuusviranomainen; Conclusion on the peer review of the pesticide risk assessment of the active substance thymol. EFSA Journal 2012;10(11):2916. [43 pp.] doi:10.2903/j.efsa.2012.2916.

(11) Komission täytäntöönpanoasetus (EU) N:o 568/2013, annettu 18 päivänä kesäkuuta 2013 tehoaineen tymoli hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (EUVL L 167, 19.6.2013, s. 33).

(12) Euroopan elintarviketurvallisuusviranomainen; Conclusion on the peer review of the pesticide risk assessment of the active substance geraniol. EFSA Journal 2012;10(11):2915. [44 pp.] doi:10.2903/j.efsa.2012.2915.

(13) Komission täytäntöönpanoasetus (EU) N:o 570/2013, annettu 17 päivänä kesäkuuta 2013, tehoaineen geranioli hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja täytäntöönpanoasetuksen (EU) N:o 540/2011 liitteen muuttamisesta (EUVL L 168, 20.6.2013, s. 18).

(14) Euroopan parlamentin ja neuvoston asetus (EY) N:o 1107/2009, annettu 21 päivänä lokakuuta 2009, kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta (EUVL L 309, 24.11.2009, s. 1).

(15) Komission täytäntöönpanoasetus (EU) N:o 916/2014, annettu 22 päivänä elokuuta 2014, perusaineen sakkaroosi hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (EUVL L 251, 23.8.2014, s. 16).

(16) Komission päätös 2007/442/EY, tehty 21 päivänä kesäkuuta 2007, eräiden tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta (EUVL L 166, 28.6.2007, s. 16).

(17) Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EUVL L 230, 19.8.1991, s. 1).

(18) Euroopan parlamentin ja neuvoston direktiivi 2002/46/EY, annettu 10 päivänä kesäkuuta 2002, ravintolisiä koskevan jäsenvaltioiden lainsäädännön lähentämisestä (EYVL L 183, 12.7.2002, s. 51).